19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 229 της 26 Μαρτ./2 Απρ. 1965 (ΦΕΚ Α΄ 57) Περί εορτολογίου, συνεπειών ελλιπούς φοιτήσεως κλπ. των μαθητών της Δευτεροβαθμίου (Μέσης) Εκπαιδεύσεως. Έχοντες υπ’ όψει το άρθρ. 12 του Ν.Δ. 4379/1964 και γνωμοδότησιν του Συμβουλίου Επικρατείας περιλαμβανομένην εις την υπ’ αριθ. 219/17.3.1965 πράξιν αυτού, προτάσει του Προέδρου της Κυβερνήσεως και Υπουργού επί της Εθνικής Παιδείας και Θρησκευμάτων, απεφασίσαμεν και διατάσσομεν: Εορτολόγιον Άρθρ.1.-(Ήδη ισχύουν οι διατάξεις της παρ. 3 άρθρ. 2 Π.Δ. 104/1979, ΦΕΚ Α΄ 23, κατωτ. αριθ. 52) Συνέπειαι ελλιπούς φοιτήσεως Άρθρ.2.-«1.Μαθηταί σημειώσαντες κατά την διάρκειαν του διδακτικού έτους αριθμόν απουσιών μέχρι και 100 συνολικώς δικαιούνται να προσέλθωσιν εις την κατά Ιούνιον προαγωγικήν ή απολυτήριον εξέτασιν, ανεξαρτήτως της αιτίας, εις ην οφείλονται αι απουσίαι αύται. 2.Μαθηταί σημειώσαντες αριθμόν απουσιών μεγαλύτερον των 100 μέχρι και 150 γίνονται δεκτοί εις την κατά Ιούνιον εξέτασιν, εφ’ όσον έχουσι δικαιολογήσει κατά τας διατάξεις του επομένου άρθρ. 3 απάσας τας υπέρ τας 100 απουσίας των. Άλλως παραπέμπονται εις ολικήν κατά Σεπτέμβριον εξέτασιν λόγω ελλιπούς φοιτήσεως. 3.Μαθηταί σημειώσαντες αριθμόν απουσιών μεγαλύτερον των 150 και μέχρι 225 παραπέμπονται εις ολικήν κατά Σεπτέμβριον εξέτασιν, εφ’ όσον έχουσι νομίμως δικαιολογήσει τας υπέρ τας 125 απουσίας των. Άλλως απορρίπτονται υποχρεούμενοι να επαναλάβωσιν τα μαθήματα της αυτής τάξεως. 4.Εις όλως εξαιρετικάς περιπτώσεις δύνανται να παραπεμφθούν εις ολικήν κατά Σεπτέμβριον εξέτασιν λόγω ελλιπούς φοιτήσεως και μαθηταί σημειώσαντες αριθμόν απουσιών μεγαλύτερον των 225 και μέχρι 275, εφ’ όσον αι υπέρ τας 100 απουσίαι των οφείλονται πάσαι εις ασθένειαν νομίμως πιστοποιουμένην και αποφανθή περί τούτου ο σύλλογος των διδασκόντων δι’ ητιολογημένης πράξεώς του. 5.Μαθηταί σημειώσαντες αριθμόν απουσιών μεγαλύτερον των 225 απορρίπτονται λόγω ελλιπούς φοιτήσεως ανεξαρτήτως της αιτίας, εις ην οφείλονται εν όλω ή εν μέρει αι απουσίαι των αύται, εξαιρέσει της περιπτώσεως της προηγουμένης παραγράφου, καθ’ ην απορρίπτονται εάν ο αριθμός των απουσιών υπερβαίνη τας 275. 6.Μαθηταί σημειώσαντες εις μάθημάτι ή  εις πλείονα του ενός μαθήματα απουσίας εν  συνόλω περισσοτέρας του επταπλασίου δια τα  ημερήσια   Γυμνάσια   και    Λύκεια   και  του   εξα(Αντί για τη σελ. 350,03(γ) Σελ. 350,03(δ) Τεύχος 707-Σελ. 93 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.19 πλασίου δια τα νυκτερινά των υπό του ισχύοντος ωρολογίου προγράμματος προβλεπομένων ωρών διδασκαλίας εβδομαδιαίως κατά μάθημα παραπέμπονται εις μερικήν κατά Σεπτέμβριον εξέτασιν εις το μάθημα ή τα μαθήματα ταύτα λόγω ελλιπούς φοιτήσεως εις αυτά. 7.Τα αυτά ως άνω όρια απουσιών δια τας συνεπείας της ελλιπούς φοιτήσεως ισχύουν και δια τους μαθητάς των νυκτερινών Γυμνασίων και Λυκείων. 8.Αι απουσίαι των μαθητών λογίζονται δια τον χαρακτηρισμόν της φοιτήσεώς των από της ενάρξεως των μαθημάτων του σχολείου, εις ο ενεγράφησαν και φοιτούσιν ούτοι ανεξαρτήτως του χρόνου εγγραφής των εις αυτό». «9.Εις όλως εξαιρετικάς περιπτώσεις δύναται ο Σύλλογος των διδασκόντων καθηγητών να διαγράφη μέχρι 50 εν συνόλω απουσίας εις μαθητάς των οποίων αι υπέρ τας 50 απουσίας οφείλονται προδήλως εις ασθένειαν νομίμως πιστοποιουμένην, δι’ ητιολογημένης πράξεως αυτού υποκειμένης εις τον έλεγχον του Διοικητικού Επιθεωρητού Μέσης Εκπαιδεύσεως, μετ’ εξέτασιν του ήθους και της επιδόσεως του μαθητού. Αι απουσίαι αύται διαγράφονται εκ του απουσιολογίου δι’ ερυθράς μελάνης μη λαμβανόμεναι υπ’ όψει δια τας συνεπείας ελλιπούς φοιτήσεως του παρόντος άρθρου». Το άρθρ. 2 αντικατεστάθη ως άνω δια του άρθρ. 1 Β.Δ. 307 της 20/29 Μαΐου 1967 (ΦΕΚ Α΄ 86), η δε παρ. 9 προσετέθη δια του Β.Δ. 602 της 14/24 Σεπτ. 1971 (ΦΕΚ Α΄ 184). Από το σχολ. έτος 1979-1980 αντί για τις διατάξεις του άνω άρθρ. 2 θα ισχύσουν οι διατάξεις του άρθρ. 24 Π.Δ. 104/1979 ΦΕΚ Α΄ 23, (κατωτ. αριθ. 52). Τρόπος δικαιολογήσεως απουσιών Άρθρ.3.-1.Μαθητής απουσιάσας και εκ μιας έστω ωριαίας διδασκαλίας μέχρι και τριών ημερών οφείλει επανερχόμενος εις το σχολείον να προσκομίση βεβαίωσιν του γονέως ή κηδεμόνος αυτού περί του λόγου της απουσίας είτε πρόκειται περί ασθενείας είτε περί ετέρου αποχρώντος λόγου κατά την κρίσιν του γονέως ή κηδεμόνος. 2.Μαθητής απουσιάζων δι’ ασθένειαν κατά τους ισχυρισμούς του επί χρονικόν διάστημα πλέον των τριών ημερών οφείλει, α)κατά την τετάρτην ημέραν της ασθενείας του να ειδοποιήση οπωσδήποτε περί τούτου το σχολείον του και β)άμα τη επανόδω του εις το σχολείον και μέχρι 15 ημερών απ’ αυτής να προσκομίση πιστοποιητικόν του θεράποντος ιατρού περί του είδους της ασθενείας του και της διαρκείας αυτής. Η πιστοποίησις αύτη υποβάλλεται δι’ ειδικής αλλ’ εφ’ απλού χάρτου αιτήσεως πρωτοκολλουμένη εις το σχολείον, άλλως δεν λαμβάνεται υπ’ όψιν. Σελ. 350,04(δ) Τεύχος 707-Σελ. 94 3.Τόσον αι κατά την παρ. 1 βεβαιώσεις του κηδεμόνος, μη δυνάμεναι εν πάση περιπτώσει να καλύψουν πλέον των 15 ημερών απουσίας ετησίως, όσον και αι κατά την παρ. 2 του παρόντος πιστοποιήσεις των θεραπόντων ιατρών δεν δεσμεύουσι τον καθηγητικόν σύλλογον, όταν ούτος ή έχει ιδίαν αντίληψιν περί της αναληθείας του προβαλλομένου λόγου ασθενείας ή δεν θεωρεί αποχρώντας τους προβαλλομένους ως τοιούτους ετέρους λόγους απουσίας. 4.Μετά την λήξιν εκάστου διμήνου και εντός 15θημέρου απ’ αυτής ο Σύλλογος των διδασκόντων συνερχόμενος εις συνεδρίαν χαρακτηρίζει επί τη βάσει των προσκομισθέντων στοιχείων (βεβαιώσεις γονέων-ιατρικών πιστοποιητικών κλπ.) το δεδικαιολογημένον ή μη των σημειωθεισών παρά των μαθητών απουσιών κατά το λήξαν δίμηνον, της σχετικής αποφάσεώς του καταχωριζομένης εις το οικείον βιβλίον πράξεων αυτού, και ανακοινουμένης εις τους μαθητάς και κηδεμόνας αυτών τόσον δια των πινακίδων της τάξεως και του σχολείου όσον και δια των διμηνιαίων κατά περίπτωσιν ελέγχων φοιτήσεως και επιδόσεως των μαθητών. 5.Ο Σύλλογος των καθηγητών δύναται να τροποποιήση εντός 15 ημερών την κατά την προηγουμένην παράγραφον απόφασίν του αν εκ νεωτέρων στοιχείων ήθελεν σχηματίσει διάφορον γνώμην περί του δεδικαιολογημένου ή μη των απουσιών των μαθητών, περί ων η ως άνω απόφασίς του. 32.Δ.γ.19 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 6.«Εκ των απουσιών των οφειλομένων εις ποινάς αποβολής εκ του σχολείου θεωρούνται δεδικαιολογημέναι δια τον χαρακτηρισμόν της φοιτήσεως 20 κατ’ ανώτατον όριον». Η παρ. 6 αντικατεστάθη ως άνω δια του άρθρ. 2 Β.Δ. 307 της 20/29 Μαΐου 1967 (ΦΕΚ Α΄ 86). 7.Δεν σημειούνται αι απουσίαι εις μαθητάς αποστελλομένους δι’ ειδικήν αποστολήν αποφάσει του Υπουργού Εθνικής Παιδείας εις το εξωτερικόν ή εις το εσωτερικόν ή απασχολουμένους οπωσδήποτε εις εργασίαν ανατεθείσαν αυτοίς δια πράξεως του συλλόγου των καθηγητών εφ’ όσον αύται δεν υπερβαίνουν το υπό της παρ. 2 του άρθρ. 2 του παρόντος Δ/τος οριζόμενον ανώτατον όριον απουσιών, θεωρουμένης δεδικαιολογημένως εις τας περιπτώσεις ταύτας της απουσίας των μαθητών τούτων και εκ των εξετάσεων. Από το σχολ. έτος 1979-1980 για τα θέματα του άνω άρθρ. 3 θα ισχύσουν οι διατάξεις των άρθρ. 21 και 25 Π.Δ. 104/1979, ΦΕΚ Α΄ 23, (κατωτ. αριθ. 52). Άρθρ.4.-Καταργούνται από του σχολικού έτους 1964-65 αι διατάξεις των άρθρ. 2, 26, 28 και 29 του από 20/6-8.7.1955 Β.Δ/τος «περί των εγγραφών, μετεγγραφών, ποινών, εξετάσεων μαθητών σχολείων Μέσης Εκπαιδεύσεως» (ΦΕΚ 173/1955 τ.Α΄). Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 6504]